বাংগালপাড়া ইউনিয়ন

বাংগালপাড়া ইউনিয়ন বাংলাদেশের ঢাকা বিভাগের কিশোরগঞ্জ জেলার অষ্টগ্রাম উপজেলার একটি ইউনিয়ন।

 অবস্থান ও সীমানা 
অবস্থান: বাংগালপাড়া ইউনিয়নের উত্তর দিকে রয়েছে অষ্টগ্রাম থানা, উত্তর-পশ্চিমে দেওঘর ইউনিয়ন, পশ্চিমে বাজিতপুর উপজেলা, দক্ষিণে ব্রাহ্মণবাড়িয়া জেলার নাসিরনগর উপজেলা, দক্ষিণ-পশ্চিম দিকে নাসিরনগরের চাতলপাড় ইউনিয়ন, পূর্ব দিকে হবিগঞ্জ জেলার লাখাই উপজেলা অবস্থিত।

সীমানা: আয়তন ৬৫৫৯ একর।

 ইতিহাস 
...স্বাধীনতার পরও আমরাই তো দেখেছি রত্নগর্ভা  বাংগালপাড়ার বিভিন্ন স্থান থেকে মানুষ ঝিনুক কুঁড়িয়ে অষ্টগ্রাম পুরাতন সাবরেজিষ্টার অফিসের সামনে বিক্রি করতে। মাত্র ৩০-৪০ বৎসর আগে যদি মুক্তার পসরা বসতে পারে, যদি মুক্তার ছড়াছড়ি থাকতে পারে তবে নবাবের গলার মুক্তার মালাটি যে আমার বাংগালপাড়ার মুক্তার নয়, তা কে বলবে?!

কারণ বাংগালপাড়ার ঝিনুকের মুক্তা সারা ভারতবর্ষে বিখ্যাত ছিল। ইংল্যান্ডেও এই মুক্তার কদর ছিল বলে প্রমাণ আছে। মুলত অনন্ত দত্তের আগমনের পর থেকেই এই অঞ্চলে জনবসতি শুরু হয়েছিল। অবিভক্ত ভারতে বাংগালপাড়া আসামের অন্তর্ভুক্ত ছিল। ঈশা খাঁ'র সঙ্গে কোচ ও হাজং রাজদের ব্যাপক যুদ্ধ, আবার ১৬৩৮ সনে মোগলদের সাথে অহম রাজদের এক তুমুল যুদ্ধ সংগঠিত হয়েছিল এখানে। ঐ যুদ্ধে অহম রাজ পরাজিত হয়ে আসাম চলে যায়। এ অঞ্চলে অসমীয় ভাষাভাষীর লোকদের বসবাসের যথেষ্ট প্রমাণ পাওয়া যায়। বাংলা ভাষাভাষীর বা বাঙ্গালি সংখ্যাঘরিষ্টতার জন্য এ এলাকাটির নাম হয় ‘বাংগালপাড়া’।

- অসমাপ্ত -

 প্রশাসনিক এলাকা 
ইউনিয়ন পরিষদ ভবন, বাংগালপাড়া বাজার।

 জনসংখ্যা 

 গ্রাম ও ওয়ার্ড 
বাংগালপাড়া ইউনিয়নে মোট গ্রাম সংখ্যা ১৫টি, ওয়ার্ড ৯টি।

+
গ্রাম ও ওয়ার্ডের তালিকা:ওয়ার্ড নংগ্রামের নাম ১নং ওয়ার্ড করমনগর, মনোহরপুর ২নং ওয়ার্ড উসমানপুর ৩নং ওয়ার্ড উত্তর বাংগালপাড়া ৪নং ওয়ার্ড আনোয়ারপুর ৫নং ওয়ার্ড দক্ষিণ বাংগালপাড়া, হায়দরাবাদ, কলিমপুর ৬নং ওয়ার্ড রথানী, শান্তিনগর ৭নং ওয়ার্ড ভাটিনগর ৮নং ওয়ার্ড লাউড়া, নাজিরপুর ৯নং ওয়ার্ড নোয়াগাঁও, বাঘাইয়া

 ইউনিয়ন সম্পর্কিত তথ্য, আয়তন ও জনসংখ্যা 
আয়তন৬৫৫৯ একরগ্রাম১৫টিমৌজাজনসংখ্যা১৯,৬৮৫ জনভোটার১২,৫০৬ জনখাস জমিঅর্পিত জমিম্যাধমিক বিদ্যালয়১টিপ্রাথমিক বিদ্যালয়১০টিদাখিল মাদরাসা১টিমসজিদ১৫টিমন্দির২টিমাজার৩টিকবরস্থান৭টিশ্মশান৩টিঈদগাহ১টিএনজিও১০টিব্যাংক১টি

 শিক্ষার হার ও শিক্ষা প্রতিষ্ঠান 
শিক্ষার হার: ৪৫.৬

শিক্ষা প্রতিষ্ঠান: বাংগালপাড়া ইউনিয়নে ১টি মাধ্যমিক বিদ্যালয় ও উচ্চ মাধ্যমিক কলেজ রয়েছে, ১টি দাখিল মাদ্রাসা এবং ১০টি প্রাথমিক বিদ্যালয় রয়েছে।

নিম্নে শিক্ষা প্রতিষ্ঠানগুলোর তালিকা দেওয়া হলো:

+মাধ্যমিক বিদ্যালয়: বাংগালপাড়া হাই স্কুল এন্ড কলেজ

+মাদ্রাসা: বাংগালপাড়া ইসলামিয়া দাখিল মাদ্রাসা

+প্রাথমিক বিদ্যালয়: করমনগর সরকারি প্রাথমিক বিদ্যালয় হাসুক সরকারি প্রাথমিক বিদ্যালয়, মনোহরপুর উসমানপুর সরকারি প্রাথমিক বিদ্যালয় বাংগালপাড়া সরকারি প্রাথমিক বিদ্যালয় আব্দুল জলিল সরকারি প্রাথমিক বিদ্যালয়, রথানী ভাটিনগর সরকারি প্রাথমিক বিদ্যালয় লাউড়া সরকারি প্রাথমিক বিদ্যালয় নাজিরপুর সরকারি প্রাথমিক বিদ্যালয় নোয়াগাঁও সরকারি প্রাথমিক বিদ্যালয় বাঘাইয়া সরকারি প্রাথমিক বিদ্যালয়

 সংগঠন, সংস্কৃতি ও ক্রীড়া 
সামাজিক সংগঠন: বাংগালপাড়া ইউনিয়নে বেশ জনপ্রিয় একটি সামাজিক সংগঠন রয়েছে। এই সংগঠনটি পরিচালনা করে থাকে বিশ্ববিদ্যালয় ও কলেজ পড়ুয়া ছাত্রছাত্রীরা। সংগঠনটির নাম Bangalpara University-College Students' Union (BUCSU) বা বাংগালপাড়া বিশ্ববিদ্যালয়-মহাবিদ্যালয় ছাত্র সংসদ (বাকসু), যেটি ১৯৯০ সালে প্রতিষ্ঠা করা হয়।

কর্মকান্ডসমূহ: বাকসু'র পক্ষ থেকে প্রতিনিয়ত সামাজিকমূলক কাজ করা হয়ে থাকে, যেমন- বৃক্ষরোপণ, বাল্যবিবাহ প্রতিরোধ, শিক্ষা সেমিনার, অসহায় ও দূরাবস্থাগ্রস্থ মানুষদের পাশে দাঁড়ানো ইত্যাদি। এছাড়াও প্রতিবছর বিভিন্ন স্মরণীয়, জাতীয় ও ঐতিহাসিক দিনগুলো উদযাপন করা, সাংস্কৃতিক অনুষ্ঠান, খেলাধুলাসহ বিভিন্ন আয়োজন করা হয়। 

নির্বাচনিক কর্মকান্ড: প্রতি ১ বছর পরপর ঈদুল আযহার পরদিন বাকসু'র নতুন কমিটি গঠন করা হয়ে থাকে।

অন্যান্য সংগঠনসমূহ: বাকসু সংগঠন ছাড়াও আরো বেশ কিছু সংগঠন রয়েছে, যেগুলো সামাজিকমূলক কাজে অংশগ্রহণ করে থাকে।

ক্রীড়া: বাংগালপাড়া ইউনিয়ন খেলাধুলার জন্য অন্যান্য উপজেলা কিংবা ইউনিয়নে বেশ পরিচিত ও জনপ্রিয়। এই ইউনিয়নের মানুষ খেলাধুলার প্রতি বেশ আগ্রহী। সেই ভিত্তিতে বাংগালপাড়া স্পোর্টস কমিউনিটি নামে ক্লাব রয়েছে যার অধিনস্থে গঠন করা হয়েছে বাংগালপাড়া ক্রিকেট টিম ও বাংগালপাড়া ফুটবল টিম। এছাড়াও ব্যাডমিন্টন, ভলিবল সহ সকল ইনডোর ও আউটডোর খেলা নিয়মিত আয়োজন করা হয়।

 দর্শনীয় স্থান 
• ইউনিয়নের রথানী গ্রামে অবস্থিত পুরনো ও বড়, ঐতিহ্যবাহী বাংগালপাড়া ঈদগাহ।

• বাংগালপাড়া চৌদ্দমাদল সেবাশ্রম ও মন্দির।

• হাওর ও মেঘনার বুকে রাষ্ট্রপতি আব্দুল হামিদ সড়ক।

তবে বাংগালপাড়া ইউনিয়নের গুরুত্বপূর্ণ দর্শনীয় স্থানের মধ্যে উল্লেখযোগ্য হলো- বাংগালপাড়ার রথানী গ্রামের পশ্চিম দিকে নির্মিত সড়ক; যা হাওরের মধ্যদিয়ে নাসিরনগর উপজেলার চাতলপাড় ইউনিয়নের সাথে যুক্ত হয়েছে। এই সড়ক আকর্ষণীয় হওয়ার কারণ হলো, বর্ষায় রাস্তার দু'পাশে পানির সমারোহ থাকে; যেন নদীর বুক ছিঁড়ে ভেসে উঠেছে এই সড়ক। এবং সময়গুলোতে হাওর ভরা সবুজ ধানক্ষেত, যেন সড়কের সৌন্দর্যকে আরো অসাধারণভাবে ফুটিয়ে তুলে। 

 যোগাযোগব্যবস্থা 
কিশোরগঞ্জ জেলার সাথে বাংগালপাড়া ইউনিয়নের যোগাযোগব্যবস্থা: কিশোরগঞ্জ ডিসি অফিস থেকে রিক্সাযোগে (ভাড়া ২০ টাকা) কিশোরগঞ্জ রেলস্টেশন আসতে হবে। রেলযোগে বাজিতপুর/সরারচর স্টেশন (ভাড়া ৩০ টাকা) বা কুলিয়ারচর স্টেশন অথবা ভৈরব স্টেশন (ভাড়া ৫০ টাকা) পৌঁছাতে হবে। বাজিতপুর বা সরারচর নৌকাঘাট হতে অটোরিক্সা/সিএনজি/মোটরবাইক দিয়ে ফেরি পথে আসা যায় এই ইউনিয়নে (ভাড়া ১৫০ টাকা, ১০০ টাকা ২৫০ টাকা) । কুলিয়ারচর হতে সরাসরি স্পিডবোট (ভাড়া ২৫০ টাকা) বা নৌকাযোগে (ভাড়া ৯০ টাকা) আসা যায়; এবং ভৈরব হতে সরাসরি বাংগালপাড়ার লঞ্চে আসা যায় (ভাড়া ২৫০ টাকা)।

(বাস দিয়ে কিশোরগঞ্জ গাইটাল বাসস্ট্যান্ড বা বত্রিশ বাসস্ট্যান্ড দিয়েও কুলিয়ারচর বা ভৈরব হয়ে আসা যাবে বাংগালপাড়া ইউনিয়নে।)

এখন অষ্টগ্রাম-মিঠামইন-ইটনা তিন উপজেলাকে নতুনভাবে সড়কব্যবস্থা করে দেওয়ায় কিশোরগঞ্জ সদর হতে সিএনজি দিয়ে (ভাড়া ২০০ টাকা) ফেরি পথে মিঠামইন উপজেলা হয়ে সরাসরি অষ্টগ্রামের বাংগালপাড়া ইউনিয়নে আসা যায় খুব সহজেই।

উপজেলার সাথে বাংগালপাড়া ইউনিয়নের যোগাযোগব্যবস্থা: অষ্টগ্রাম উপজেলার সাথে বাংগালপাড়া ইউনিয়নের সহজ যোগাযোগ ব্যবস্থা রয়েছে। অষ্টগ্রাম বাজার বা উপজেলা পরিষদ থেকে রিক্সায় (ভাড়া ২৫ টাকা) অথবা অটোরিকশায় (ভাড়া ২০ টাকা) বাংগালপাড়া ইউনিয়ন পরিষদ আসা যায় (দূরত্ব ৩ কি.মি.)।
জনপ্রতিনিধি
চেয়ারম্যাননির্ধারিত মেয়াদকালমুহাম্মদ মনিরুজ্জামান রুস্তমপাঁচ বছর (২০২২-২০২৭)ওয়ার্ড নংওয়ার্ড সদস্যসংরক্ষিত সদস্য১জামাল মিয়াহেলেনা বেগম২আমজাদ হোসেন৩উয়ালী মিয়া৪একছার মিয়াহেপি বেগম৫দয়ানন্দ দাস৬লাল মোহাম্মদ৭লিটন চন্দ্র দাসআহেরা বানু৮জুসেল রানা৯আমিরুল ইসলাম

 ইউপি চেয়ারম্যান 
+
বর্তমান চেয়ারম্যান:চেয়ারম্যানের নামমেয়াদকাল মুহাম্মদ মনিরুজ্জামান রুস্তম ২০২২ - বর্তমান

+
প্রাক্তন চেয়ারম্যানগণের তালিকা:ক্রমিক নংচেয়ারম্যানগণের নামমেয়াদকাল ৮ মো. এনামুল হক ভূঁইয়া ২০১৬-২০২২ ৭ মাহমুদুুল হক অলি ২০০২-২০১৬ ৬ মো. সবধর মিয়া ১৯৯৭-২০০২ ৫ বোরহান উদ্দিন ভূূঁইয়া ১৯৯২-১৯৯৭ ৪ মো. সবধর মিয়া ১৯৮৯-১৯৯২ ৩জহিরুল হক নছিম ১৯৭৩-১৯৮৮ ২ আতাউল হক নুরু ১৯৬৮-১৯৭৩ ১ লালমোহন সূত্রধর ১৯৬১-১৯৬৮

 আরও দেখুন 
 কিশোরগঞ্জ জেলা
 ঢাকা বিভাগ

 তথ্যসূত্র 

বিষয়শ্রেণী:অষ্টগ্রাম উপজেলার ইউনিয়ন